O‘zbekiston Respublikasi Prezidentining ayrim hujjatlariga o‘zgartish va qo‘shimchalar kiritish to‘g‘risida

O‘zbekiston Respublikasi Prezidentining 2017-yil 1-martdagi “O‘zbekiston Respublikasi Prezidenti devoni faoliyatini yanada takomillashtirish to‘g‘risida”gi PF-4974-sonli Farmoniga muvofiq:
 1. O‘zbekiston Respublikasi Prezidentining ayrim hujjatlariga ilovaga muvofiq o‘zgartish va qo‘shimchalar kiritilsin.
 2. Mazkur Farmonning ijrosini nazorat qilish O‘zbekiston Respublikasining Bosh vaziri A.N.Aripov va O‘zbekiston Respublikasi Prezidentining davlat maslahatchilari zimmasiga yuklansin.
 2. O‘zbekiston Respublikasi Prezidentining 2011-yil 27-maydagi “O‘zbekiston Respublikasi Prezidentining ayrim hujjatlariga o‘zgartishlar kiritish, shuningdek ba’zilarini o‘z kuchini yo‘qotgan deb hisoblash to‘g‘risida”gi PF-4315-son Farmoniga 1-ilovaning 1, 3 va 4-bandlari o‘z kuchini yo‘qotgan deb hisoblansin.
 3. O‘zbekiston Respublikasi Prezidentining 2014-yil 5-martdagi “Mansabdor shaxslarning xorijiy mamlakatlarga chiqish tartibini takomillashtirish choralari to‘g‘risida”gi PQ-2142-son qarorining:
 a) 1-ilovasi:
 9-bandi quyidagi tahrirda bayon etilsin:
 “9. O‘zbekiston Respublikasi Sudyalar oliy kengashi raisi va uning o‘rinbosari”;
 quyidagi mazmundagi 101-band bilan to‘ldirilsin:
 “101. O‘zbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish bo‘yicha vakili”;
 17-bandidan “Ijro etuvchi” so‘zlari chiqarib tashlansin;
 21 va 22-bandlari o‘z kuchini yo‘qotgan deb hisoblansin;
 23 — 25-bandlari tegishincha 21 — 23-bandlari deb hisoblansin;
 b) 2-ilovaning 9-bandi quyidagi tahrirda bayon etilsin:
 “9. Davlat oliy ta’lim muassasalarining rahbarlari (rektorlari) (MXX, Ichki ishlar, Mudofaa, Adliya vazirliklarining ta’lim muassasalari bundan mustasno)”;
 v) 3-ilova quyidagi tahrirda bayon etilsin:
 Siyosiy-huquqiy masalalar xizmati
 1. O‘zbekiston Respublikasi Prezidenti huzuridagi Amaldagi qonun hujjatlari monitoringi instituti direktori o‘rinbosari;
 2. O‘zbekiston Respublikasi Sudyalar oliy kengashi sudyalari;
 3. O‘zbekiston Respublikasi Konstitutsiyaviy sudi va Oliy sudi sudyalari;
 4. O‘zbekiston Respublikasi Bosh prokuraturasining Oliy o‘quv kurslari, Toshkent davlat yuridik universiteti, O‘zbekiston Respublikasi Adliya vazirligi huzuridagi Yuristlar malakasini oshirish markazi va X.Sulaymonova nomidagi Respublika sud ekspertizasi markazi, O‘zbekiston Respublikasi Ichki ishlar vazirligi Akademiyasi, Yong‘in xavfsizligi instituti, Harbiy-texnika instituti rahbarlari;
 Fan, ta’lim, sog‘liqni saqlash va sportni rivojlantirish masalalari xizmati
 1. O‘zbekiston Respublikasi Prezidentining istiqbolli yosh pedagoglar va ilmiy kadrlar malakasini oshirish “Iste’dod” jamg‘armasining Ijrochi direktori;
 Ommaviy axborot vositalari, ma’naviyat va ma’rifat, madaniyat, san’at va ijodiy tashkilotlarni rivojlantirish masalalari xizmati
 1.O‘zbekiston Respublikasi Prezidenti huzuridagi O‘zbekiston Respublikasining Birinchi Prezidenti Islom Karimov nomidagi ilmiy-ma’rifiy yodgorlik majmuasining rahbari;
 O‘zbekiston Respublikasi Prezidenti huzuridagi Xavfsizlik kengashi apparati
 1. O‘zbekiston Respublikasi Prezidenti huzuridagi Strategik va mintaqalararo tadqiqotlar instituti direktori o‘rinbosarlari;
 2. Tashqi ishlar va Ichki ishlar vazirliklari, MXX, MXX DChX.QQ, Adliya, Mudofaa, Favqulodda vaziyatlar vazirliklari, Oliy sud, Bosh prokuratura, Davlat bojxona qo‘mitasining, shu jumladan ularning hududiy va tarkibiy bo‘linmalarining mas’ul xodimlari — xalqaro va mintaqaviy tashkilotlarning (BMT, ShHT, MDH va boshqalar) rasmiy tadbirlarida qatnashish uchun;
 3. Mudofaa vazirligining oliy ta’lim muassasalari rahbarlari, shuningdek ularning o‘rinbosarlari.
 Izoh:
 1. Mazkur Ro‘yxatda ko‘rsatilgan mansabdor shaxslar o‘rindoshlik asosida boshqa lavozimlarni egallagan taqdirda, o‘rindoshlik asosida egallagan lavozimi yo‘nalishi bo‘yicha chet elga xizmat safariga chiqishi ham O‘zbekiston Respublikasi Prezidenti devoni tegishli xizmatlari bilan maxsus kelishuvni talab etadi.
 2. Mansabdor shaxslarning xalqaro va mintaqaviy tashkilotlarning rasmiy tadbirlarida qatnashishini kelishish Tashqi ishlar vazirligi orqali amalga oshiriladi”.
 4. O‘zbekiston Respublikasi Prezidentining 2017-yil 19-yanvardagi PQ-2733-son qarori bilan tasdiqlangan Davlat organlari va tashkilotlari yuridik xizmat xodimlarining martaba darajalari to‘g‘risidagi nizomda:
 a) 2-band quyidagi mazmundagi ikkinchi va uchinchi xatboshilar bilan to‘ldirilsin:
 “2-darajali Davlat adliya maslahatchisi;
 3-darajali Davlat adliya maslahatchisi”;
 ikkinchi — yettinchi xatboshilar tegishincha to‘rtinchi — to‘qqizinchi xatboshilar deb hisoblansin;
 b) 3-band quyidagi mazmundagi xatboshilar bilan to‘ldirilsin:
 “Mazkur band birinchi xatboshisining attestatsiya qismi bo‘yicha amal qilishi:
 O‘zbekiston Respublikasi adliya organlari va muassasalaridan ishga o‘tgan O‘zbekiston Respublikasi Prezidenti devoni boshqaruv xodimlariga;
 O‘zbekiston Respublikasi Oliy Majlisi Qonunchilik palatasi va Senatining, O‘zbekiston Respublikasi Prezidenti devoni va O‘zbekiston Respublikasi Vazirlar Mahkamasining yuridik xizmatlari xodimlariga, shuningdek O‘zbekiston Respublikasi Vazirlar Mahkamasi apparati boshqaruvchisining huquqiy ekspertiza masalalari bo‘yicha o‘rinbosariga hamda uning apparati yetakchi mutaxassisiga tatbiq etilmaydi.
 Davlat organlari va tashkilotlari yuridik xizmat xodimlariga martaba darajalarini berish tartibi ularning egallab turgan lavozimini hisobga olgan holda O‘zbekiston Respublikasi adliya vaziri tomonidan belgilanadi”;
 v) 4-band quyidagi tahrirda bayon etilsin:
 “4. Davlat adliya maslahatchisining:
 a) 2-darajali martaba darajasi O‘zbekiston Respublikasi Prezidenti tomonidan:
 O‘zbekiston Respublikasi Prezidenti devonining tegishli tarkibiy tuzilmasi rahbarining tavsiyanomasiga ko‘ra O‘zbekiston Respublikasi Prezidenti Davlat maslahatchisining birinchi o‘rinbosari — O‘zbekiston Respublikasi Prezidenti devonining Yuridik xizmati rahbariga;
 O‘zbekiston Respublikasi Bosh vaziri bilan kelishilgan Vazirlar Mahkamasi apparati boshqaruvchisining tavsiyanomasiga ko‘ra Vazirlar Mahkamasi apparati boshqaruvchisining huquqiy ekspertiza masalalari bo‘yicha o‘rinbosariga beriladi;
 b) 3-darajali martaba darajasi O‘zbekiston Respublikasi Prezidenti tomonidan:
 O‘zbekiston Respublikasi Oliy Majlisi Qonunchilik palatasining Spikeri va Senati Raisi bilan kelishilgan O‘zbekiston Respublikasi Oliy Majlisi Qonunchilik palatasi va Senati devoni rahbari tavsiyanomasiga ko‘ra O‘zbekiston Respublikasi Oliy Majlisi Qonunchilik palatasi va Senati yuridik xizmatlari rahbarlariga;
 O‘zbekiston Respublikasi Bosh vaziri bilan kelishilgan O‘zbekiston Respublikasi Vazirlar Mahkamasi apparati boshqaruvchisining tavsiyanomasiga ko‘ra O‘zbekiston Respublikasi Vazirlar Mahkamasining Huquqiy ekspertiza, xalqaro shartnomalar va tashqi aloqalarni rivojlantirish boshqarmasi boshlig‘iga beriladi”;
 g) quyidagi mazmundagi 41-band bilan to‘ldirilsin:
 “41. 3, 2 va 1-darajali adliya maslahatchisi, shuningdek, 3, 2 va 1-darajali yurist martaba darajalari “O‘zbekiston Respublikasi adliya vaziri tomonidan:
 a) O‘zbekiston Respublikasi Prezidenti devonining tegishli tarkibiy tuzilmasi rahbarining tavsiyanomasiga ko‘ra O‘zbekiston Respublikasi adliya organlari va muassasalaridan ishga o‘tgan O‘zbekiston Respublikasi Prezidenti devonining boshqaruv xodimlariga;
 b) O‘zbekiston Respublikasi Prezidenti devonining tegishli tarkibiy tuzilmasi rahbarining tavsiyanomasiga ko‘ra O‘zbekiston Respublikasi Prezidenti devonining;
 O‘zbekiston Respublikasi Oliy Majlisi Qonunchilik palatasi va Senati devoni rahbarining tavsiyanomasiga ko‘ra O‘zbekiston Respublikasi Oliy Majlisi Qonunchilik palatasi va Senatining;
 O‘zbekiston Respublikasi Vazirlar Mahkamasi apparati boshqaruvchisining tavsiyanomasiga ko‘ra O‘zbekiston Respublikasi Vazirlar Mahkamasining;
 respublika darajasidagi davlat organlari va tashkilotlari rahbarlarining tavsiyanomalariga ko‘ra, shuningdek o‘z tashabbusi bilan O‘zbekiston Respublikasi davlat organlari va tashkilotlarining yuridik xizmati rahbarlari va xodimlariga;
 v) O‘zbekiston Respublikasi Vazirlar Mahkamasi apparati boshqaruvchisining tavsiyanomasiga ko‘ra O‘zbekiston Respublikasi Vazirlar Mahkamasi apparati boshqaruvchisining huquqiy ekspertiza masalalari bo‘yicha o‘rinbosariga va uning apparati yetakchi mutaxassisiga beriladi”;
 d) 5-band quyidagi mazmundagi xatboshi bilan to‘ldirilsin:
 “2 va 3-darajali davlat adliya maslahatchisi martabalarida bo‘lish muddati belgilanmaydi”;
 e) 11-band quyidagi tahrirda bayon etilsin:
 “11. Martaba darajasidan mahrum qilish yoki uni pasaytirish martaba darajasi berish huquqiga ega bo‘lgan tegishli mansabdor shaxslar tomonidan amalga oshiriladi”.